ኣብ ከተማ ኣዲስ ኣበባ ኣብ ከባቢ ሽሮ-ሜዳ ዝርከብ ሓደ ጉጅለ ሳዕስዒትን ትያትርን ኣሎ። ኣባላት እቲ ጉጅለ ድማ ፅሙማን እዮም። ንህርመት ሙዚቃ ዝግንዘቡሎም ክልተ መንገድታት ከምዘለው ይገልፁ። ትልሂት ንምልማድ ፈላማይ መንገዲ ዝገብርዎ ምንቅስቓስ መንኩቦም ምቑፃር እዩ። ኣብዚ ከይዲ መንኩቦም ብምንቅስቓስ እናንቀሳቐሱ ሓደ፥ ክልተ፥ ሰለስተ... ብምባል ንህርመት መንኩቦም ይቖፅሩ። ብርግፅ እዚ ከይዲ፡ ምስማዕ ዝኽእሉ ሰባት እውን ይጠቀሙሉ እዮም። ንሳቶም ግን ከም መበገሲ ሳዕስዒት እዮም ዝጥቀሙሉ። በዓል ቅዱስ (ምስማዕ ዝተስኣኖ) ግን ኣብ መድረኽ እውን ነዚ ስልቲ እዮም ዝጥቀሙ። መግለጺ ስእሊ, ናብቲ ጉጅለ ዝተፀምበረ ቅዱስ ምስዕሳዕ ከምዝኽእል ንዓርሱ ከእምን ግዜ ወሲዱሉ እዩ። ሓደ ህርመት፥ ክልተ ህርመት፥ ሰለስተ ህርመት ወይ ድማ ልዕሊኡ ዘድልዮም ሙዚቃታት ፈልዮም፡ ብመሰረት እቲ ቁጽሪ መንኩቦም እናንቀሳቐሱ ይስዕስዑ። "ፈለማ ብቴሌቭዥን እናርኣኹ ቅንኢ ይሓድረኒ ነይሩ። ኣነ ነዚ ክገብር ኣይክእልን እናበልኩ ይሓዝን ነይረ። ደሓር ድማ ዋላ ፈቲነ ዘይገድፎ ኢለ ንሰባት እንተማኽር 'ሳዕስዒት፡ ክሰምዕ ንዘይክእል ሰብ ዘይሕሰብ ነገር እዩ' ኢሎምኒ" ይብል ኣብ ቴሌቭዥን ብዝረኣዮ ሳዕስዒት ናብቲ ምንቅስቓስ ዝተሳሐበ ቅዱስ። "ኣብ ብዙሕ ቦታታት እንትፍትን ተመሳሳሊ ሓሳብ እዩ ነይርዎም። ኮይኑ ግን ክሳብ መወዳእታ ተስፋ ከይቆረፅኩ እንትሓትት፡ ነዚ ጉጅለ ዝፈልጥ ሰብ ረኺበ ሒዙኒ መፂኡ" ናብቲ ጉጅለ ዝተፀምበረ ቅዱስ ምስዕሳዕ ከምዝኽእል ንዓርሱ ከእምን ግዜ ወሲዱሉ እዩ። ከይዱን ስልትታቱን ኣፀቢቑ ክሳብ ዝግንዘብ ድማ ኣብ መለማመዲ ቦታ ይኹን ኣብ ገዝኡ ብዙሕ ፅዒሩ። "ስምዒት ሙዚቃ ንምርዳእ ነቲ መፃወቲ (ቴፕ፥ ሲዲን ዝኣመሳሰሉን) ኣብ መሬት ኮፍ እንትነብሎ፡ ኣብ እግርና ተዘዝታ ይስምዓና። ካብ ታሕቲ ተበጊሱ ኣብ መላእ ኣካላተይ ንክስምዓኒ ከኣ ድምፂ ሙዚቃ ኣዚዩ ዓው ክብል ኣለዎ። ሽዑ እቲ ተዘዝታ ናብ ካልእ ዓለም ይወስደኒ። ክስዕስዕ ከምዝኽእል ኣብ ዝፈለጥኩሉ ግዜ ብጻዕረይ ተሓቢነ። ሕዚ'ውን ከየቋረፅኩ ክቕፅል እየ" ይብል ቅዱስ። ናብቲ ጉጅለ ዝፅምበሩ ሓደሽቲ፡ ኣብቲ ፈለማ ነቲ ከይዲ ንምግንዛብ ይፅገሙ እዮም። ጓል 19 ዓመት ስምረት እውን ንሳዕስዒት ልዑል ፍቕሪ እንተሃለዋ'ኳ ንስልትታት ክትግንዘብ ተፀጊማ ነይራ። "ኣብቲ ፈለማ ብጣዕሚ ይኸብደኒ ነይሩ። ደጋጊመ ነቲ ድምፂ ዓው የብሎ ነይረ። ብፍላይ ህርመት ኣምሓርኛ ሙዚቃ ክርዳእ ስለዘይከኣልኩ 'ድገሙለይ' ይብል ነይረ። መግለጺ ስእሊ, ዝረኽብዎ ደገፋት ንምንቀስቓሳቶም ክንድቲ ዝድለ ንቕድሚት ከሰጉም አይከኣለን መብዛሕቶም ፅሙማት ሳዕሳዕቲ፡ ደርፊታት ትግርኛ ይመርፁ። ምኽንያቱ ኣወዳድቓ ዜምኡን ድምፂ ከበርኡን ዝፈጥርዎ ተዘዝታ ኣዝዩ ልዑልን ፅሩይን እዩ። ዝተወደበ ምንቅስቓስ ንምግባር ኣብ መድረኽ ከመይ ይናበቡ?
